Es crea i es posa en funcionament immediat la Comissió interministerial que preveu l'Acord del Consell de Ministres de 10 de juny de 2005, pel qual s'aprova el Pla d'actuacions de prevenció i lluita contra incendis forestals, per dur a terme, amb caràcter centralitzat, el seguiment, el control i la coordinació de totes les actuacions, mitjans i recursos en l'àmbit de l'Administració General de l'Estat que tinguin relació amb les polítiques i accions en matèria de prevenció i lluita contra els incendis forestals i les situacions d'emergència que en derivin.
Sota la coordinació del Ministeri de la Presidència, està integrada pel subsecretari de la Presidència, que actua com a president, i per representants, amb nivell de director general, dels ministeris d'Afers Exteriors i Cooperació; de Justícia; de Defensa; d'Economia i Hisenda; de l'Interior; de Foment; d'Educació i Ciència; de Treball i Afers Socials; d'Indústria, Turisme i Comerç; d'Agricultura, Pesca i Alimentació; d'Administracions Públiques i de Medi Ambient.
Així mateix, forma part de la Comissió el director del Departament d'Infraestructura i Seguiment per a Situacions de Crisi.
Són funcions d'aquesta Comissió les següents:
a ) Coordinar les mesures que hagin d'adoptar els diferents òrgans de l'Administració General de l'Estat, en suport de les actuacions derivades d'incendis forestals i les seves situacions d'emergència.
b ) Elaborar el projecte de pla estatal i les successives propostes de modificació.
c ) Analitzar i valorar amb periodicitat anual els resultats de l'aplicació del pla estatal i els sistemes de coordinació amb els plans de comunitats autònomes, per tal de promoure les millores que siguin necessàries.
d ) Centralitzar la informació sobre previsions de riscos i incendis declarats facilitada pels òrgans de direcció i coordinació en matèria d'incendis forestals de les administracions públiques.
e ) Actuar com a centre logístic per a la mobilització dels mitjans i recursos de l'Administració General de l'Estat, en coordinació amb les comunitats autònomes; a aquests efectes, ha de disposar de la informació sobre els mitjans i recursos que puguin ser destinats a les accions a realitzar en situacions d'emergència derivades d'incendis forestals.
f ) El seguiment de les mesures de suport als damnificats que preveu aquest Reial decret llei.
La Comissió funciona en ple o a través del seu Comitè Permanent.
El Ple està constituït per tots els integrants de la Comissió.
El Comitè Permanent està constituït per:
a ) El subsecretari de la Presidència, que el presideix.
c ) La directora general de Protecció Civil i Emergències.
e ) El director general per a la Biodiversitat.
g ) El director del Departament d'Infraestructura i Seguiment per a Situacions de Crisi, que actua com a secretari.
El Departament d'Infraestructura i Seguiment per a Situacions de Crisi actua com a òrgan de suport i serveix d'enllaç amb el Sistema Nacional de Conducció per a Situacions de Crisi.
El funcionament i desenvolupament d'aquesta Comissió es regula per ordre del Ministeri de la Presidència i es regeix supletòriament pel que disposa el capítol II del títol II de la Llei 30/1992, de 26 de novembre, de règim jurídic de les administracions públiques i del procediment administratiu comú.